**Pierre Lambert de la Motte** MEP (født 16. januar 1624 i La Boissière i Calvados i Normandie i Frankrike, død 15. juni 1679 i Ayutthaya i Siam) var en fransk katolsk misjonsbiskop. Han var et grunnleggende medlem av Det parisiske ytremisjonsselskap, og ble misjonær i Asia.

Liv og virke
------------

### Prest

Lambert de la Motte ble presteviet den 27. desember 1655, og ble rekruttert av Alexandre de Rhodes S.J. som beredt til å bli misjonær i Asia, sammen med François Pallu og Ignace Cotolendi. Disse ble sendt til Det fjerne østen som apostoliske vikarer.

### Apostolisk vikar for Cochin, titulærbiskop

Den 29. juli 1658 utnevnte pave Alexander VII ham til den første apostoliske vikar for Cochin og til titulærbiskop av *Beirut*. Den 11. juni 1660 ble han bispeviet av Victor Le Bouthillier, erkebiskop av Tours. De tre biskopene forlot Frankrike (1660–62) for å dra til sine respektive misjoner, krysset Persia og India til fots, ettersom Portugal ville ha nektet å ta ikke-Padroado-misjonærer med skip, og nederlenderne og engelskmennene nektet å ta med katolske misjonærer på sine skip.

### Virke i Siam, Tonkin og Cochinkina

Biskop Lambert forlot Marseille den 26. november 1660 i selskap med prestene De Bourges og Deydier, og ankom Mergui i Siam 18 måneder senere. Biskop Pallu sluttet seg til biskop Lambert i hovedstaden i Siam, Ayutthaya, etter 24 måneder overlandsreise, men biskop Cotolendi døde ved ankomst til India den 6. august 1662. Siam var dermed det første land som mottok parisermisjonærenes evangeliseringsinnsats. Misjonsselskapet fikk senere også misjonsoppdrag i Cochinkina, Tonkin og deler av Kina.

I 1664 ledet biskop Lambert sammen med biskop Pallu en synode i Ayutthaya. De grunnla i 1665-66 generalseminaret i Ayutthaya.

I 1669 dro biskop Lambert til Tonkin sammen med sekulær prestene Jacques de Bourges og Gabriel Bouchard for å etablere en kirke der, og opprettet søsterkongregasjonen av Tilbederne av det hellige kors *(Amantes de la Croix de Jésus-Christ)* i 1670.

Biskop Lambert arbeidet hovedsakelig i Siam; han dro til Cochinkina ved to anledninger: fra september 1671 til mars 1672, og fra september 1675 til mars 1676.

Han døde 15. juni 1679, i hovedstaden Ayutthaya i Siam.

Episkopalgenealogi
------------------

Hans episkopalgenealogi var:

* Kardinal François de Joyeuse (1562-1615) \*bispeviet 1586
* Kardinal François d'Escoubleau de Sourdis (1574-1628) \*1599
* Biskop Jean-François de Gondi (1584-1654) \*1623
* Erkebiskop Victor Le Bouthilier (1597-1670) \*1628
* Biskop *Pierre Lambert de la Motte*, M.E.P. (1624-1679) \*1660

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2 3  Cheney, David M. "Bishop Pierre Lambert de la Motte, M.E.P.", Catholic Hierarchy
3. ↑  *Viet Nam* By Nhung Tuyet Tran, Anthony Reid s.222
4. ↑  *An Empire Divided* by James Patrick Daughton, s.31
5. ↑  *Asia in the Making of Europe*, s.229-230
6. 1 2  *Missions étrangères de Paris. 350 ans au service du Christ* 2008 Editeurs Malesherbes Publications, Paris ISBN 978-2-916828-10-7 s.4
7. ↑  Spitz, Maternus. "Siam." The Catholic Encyclopedia. Vol. 13. New York: Robert Appleton Company, 1912. 8. november 2014
8. 1 2  Nhóm Nghiên cứu Linh đạo Mến Thánh giá, red. (2020). «350 Năm Dòng Mến Thánh Giá: Cuộc đời Đức cha Pierre Lambert De La Motte». Den vietnamesiske katolske bispekonferanse.
9. ↑  Nicholas Tarling. *The Cambridge History of Southeast Asia*, s.191
10. ↑  *Asia in the making of Europe* s.249
11. ↑  *Asia in the Making of Europe*, p.242-243
12. ↑  alexa, lest 18. januar 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |